**Metodické pokyny**

**k spracovaniu semestrálnej práce z predmetu Projektovanie bezpečnostných systémov**

 Tieto metodické pokyny upravujú podrobnosti o základných náležitostiach semestrálnej práce v inžinierskom štúdiu (ďalej len „semestrálna práca“) z predmetu Projektovanie bezpečnostných systémov.

Článok 1

Semestrálna práca

 (1) Semestrálnou prácou sa overuje zvládnutie základov teórie a odbornej terminológie príslušného predmetu štúdia a úroveň vedomostí, znalostí a zručností, ktoré študent získal počas štúdia. Študent ňou preukazuje schopnosť samostatnej odbornej práce z obsahového a formálneho hľadiska. Semestrálna práca môže obsahovať prvky pôvodnosti, sumarizácie, komparácie a kompilácie.

 (2) Študent si individuálne zvolí názov témy semestrálnej práce, ktorú v priebehu semestra vypracuje. Vybranú tému nahlási vyučujúcemu predmetu.

 (3) Obhajoba vypracovanej semestrálnej práce je súčasťou semestrálnej skúšky z príslušného predmetu a musí byť vykonaná v súlade so študijným poriadkom v riadnom skúškovom období príslušného akademického roka.

 (4) Odporúčaný rozsah semestrálnej práce je cca 20 strán.

 (5) Titulný list semestrálnej práce je uvedený v prílohe 1.

 (6) Semestrálnu prácu odovzdá študent vyučujúcemu príslušného predmetu v  elektronickej podobe a v tlačenej podobe v jednom výtlačku do dátumu začiatku skúškového obdobia pre príslušný semester, zviazanú jednoduchou väzbou.

 (7) Obhajobu semestrálne práce vykoná študent v skúškovom období príslušného semestra.

Článok 2

Formálna úprava semestrálnej práce

**1. Náležitosti semestrálnej práce**

a) úvodná časť,

b) hlavná textová časť,

c) prílohy (nepovinné)

**A. Úvodná časť** semestrálnej práce obsahuje tieto položky v danom poradí:

* titulný list(príloha 1),
* abstrakt a kľúčové slová (3 až 5 kľúčových slov) v štátnom jazyku,
* abstrakt a kľúčové slová v anglickom jazyku,
* obsah,
* zoznam obrázkov, grafov a zoznam tabuliek (nepovinné),
* zoznam skratiek a značiek,
* slovník (nepovinné).

*Abstrakt* obsahuje informáciu o cieľoch práce, jej stručnom obsahu, výsledkoch a význame celej práce. Súčasťou abstraktu je 3 – 5 kľúčových slov. Abstrakt sa píše súvisle ako jeden odsek a jeho rozsah je spravidla 100 až 500 slov. Jazykové verzie abstraktov sa uvádzajú na samostatných stranách.

*Zoznam obrázkov, grafov, tabuliek*, ako aj *slovník* sú nepovinné časti práce. Zoznamysa uvádzajú v prípadoch, ak prispejú k zvýšeniu prehľadnosti, jednoznačnosti výkladu a zrozumiteľnosti práce.

**B. Hlavnú textovú časť** práce tvorí:

* úvod,
* jadro,
* záver,
* zoznam použitej literatúry.

 *V úvode* autor stručne a výstižne charakterizuje stav poznania alebo praxe v oblasti, ktorá je predmetom semestrálnej práce a oboznamuje čitateľa s významom, cieľmi a zámermi práce. Autor v úvode zdôrazňuje, prečo prácu považuje za dôležitú a prečo sa rozhodol vypracovať danú tému. Úvod ako názov kapitoly sa nečísluje a jeho rozsah je spravidla 1 až 2 strany.

 *Jadro* je hlavná časť práce a člení sa na kapitoly, podkapitoly, odseky a pod., podľa typu práce, ktoré sa vzostupne číslujú. Každá nová očíslovaná kapitola prvej úrovne sa začína na novej strane.

 V *závere* je potrebné sumarizovať dosiahnuté výsledky vo vzťahu k stanoveným cieľom. Predpokladá sa vlastný prínos autora v podobe zhodnotenia skúmanej problematiky.

Záver ako kapitola sa nečísluje.

 *Zoznam použitej literatúry* obsahuje úplný zoznam bibliografických odkazov. Rozsah tejto časti je daný počtom použitých literárnych zdrojov, ktoré musia korešpondovať s citáciami použitými v texte. Príklady popisu dokumentov citácií podľa ISO 690 a ISO 690-2 sú uvedené v prílohe 2.

**C.** *Nepovinná časť „****Prílohy****“* obsahuje materiály, ktoré neboli zaradené priamo do textu. Každá príloha sa začína na novej strane, je označená samostatným veľkým písmenom a zoznam príloh je súčasťou obsahu.

**2. Formálna úprava**

Semestrálna práca sa píše v slovenskom jazyku a spĺňa tieto formálne požiadavky:

* je vytlačená počítačovou tlačou, na jednu stranu listu, na bielom papieri formátu A4 (297 mm x 210 mm) čiernym písmom tak, aby bola dobre čitateľná;
* ľavý okraj okolo textu má byť 3,0 cm od hrany listu papiera a pravý okraj okolo textu má byť 2,5 cm od hrany listu papiera;
* horný a dolný okraj okolo textu má byť 2,5 cm od hrany listu;
* v celej práci, vrátane titulného listu, musí byť použité jednotné riadkovanie hlavného textu, spravidla 1,5. V poznámkach za textom sa môže použiť riadkovanie 1;
* veľkosť písma 12, typ písma Times New Roman;
* pozícia zarážky tabulátora odstavca 0,5 cm;
* **riadky v celom texte práce zarovnať podľa okraja.**

*Do rozsahu práce sa započítava úvod, hlavný text práce v kapitolách, záver a zoznam použitej literatúry.*

Strany práce sa číslujú arabskými číslicami. Číslo strany sa umiestni v dolnej časti strany (päte), v strede. Strany sa číslujú rovnakým typom písma a rovnakou veľkosťou ako text práce. Titulná strana sa počíta do stránkovania, ale číslo sa na ňu nepíše. Každá nasledujúca strana, alebo list sa označí číslom strany, alebo listu.

Uvedená práca rešpektuje medzinárodné formálne a citačné kritériá i zásady odkazovania na použitú literatúru podľa ISO 690 a ISO 690-2. Pre zjednotenie spôsobu citovania literatúry je predpísané ***citovanie podľa mena a dátumu.*** Citovanie podľa mena a dátumu znamená, že sa na príslušnom mieste v texte práce, kde je citovaná položka, napíše *priezvisko autora, rok vydania a strana* citovaného dokumentu podľa toho, ako sú tieto údaje uvedené v zozname bibliografických odkazov.

*Napríklad: ...* Misia UNTSO je historicky prvou misiou, na ktorej sa podieľali OS SR (JURČÁK, V. a kol., 2009, s. 48).

v zozname použitej literatúry sa uvedie: JURČÁK, V a kol. 2009. *Organizácie medzinárodného krízového manažmentu.* Liptovský Mikuláš: Akadémia ozbrojených síl generála Milana Rastislava Štefánika, 2009. 219 s. ISBN 978-8040-378-4

*Vzor titulného listu semestrálnej práce* **Príloha 1**

**Vysoká škola bezpečnostného manažérstva v Košiciach**

**NÁZOV PRÁCE**

**Označenie práce (Semestrálna práca)**

Študijný program: Riadenie bezpečnostných systémov

Študijný odbor: 9245 Ochrana osôb a majetku

Vyučujúci: *meno, priezvisko, akademické tituly a vedecko-pedagogické tituly*

**Miesto a kalendárny rok predloženia práce**

**Meno, priezvisko, akademické tituly a vedecko-pedagogické tituly autora**

**Príloha 2**

Príklady popisu dokumentov citácií podľa ISO 690 a ISO 690-2

1. **Knihy / Monografie**

*Prvky popisu:*

Autor. rok vydania. *Názov : podnázov (nepovinný).* Poradie vydania. Miesto vydania : Vydavateľ, rok vydania. Rozsah strán. ISBN.

Ak sú traja autori oddeľujú sa pomlčkou. Ak je viac autorov ako traja uvedie sa prvý autor a skratka a kol. alebo et al. ak je to zahraničné dielo.

Prvé vydanie sa v citačnom popise nemusí uvádzať.

*Príklady:*

OBERT, V. 2006. *Návraty a odkazy.* Nitra : Univerzita Konštantína Filozofa, 2006. 129 s. ISBN 80-8094-046-0.

TIMKO, J. – SIEKEL. P. – TURŇA. J. 2004. *Geneticky modifikované organizmy*. Bratislava : Veda, 2004. 104 s. ISBN 80-224-0834-4.

HORVÁT, J. a kol. 1999. *Anatómia a biológia* č*loveka*. 1. vyd. Bratislava : Obzor, 1999. 425 s. ISBN 80-07-00031-5.

1. **Článok v časopise**

*Prvky popisu:*

Autor. rok vydania. Názov. In *Názov zdrojového dokumentu (noviny, časopisy)*. ISSN, rok, ročník, číslo zväzku, Rozsah strán (strana od-do).

*Príklady:*

STEINEROVÁ, J. 2000. Princípy formovania vzdelania v informačnej vede*.* In *Pedagogická revue*. ISSN 1335-1982, 2000, roč. 2, č. 3, s. 8-16.

BEŇAČKA, J. et al. 2009. A better cosine approximate solution to pendulum equation. In *International Journal of Mathematical Education in Science and Technology.* ISSN 0020-739X, 2009, vol. 40, no. 2, p. 206-215.

1. **Článok zo zborníka a monografie**

*Prvky popisu:*

Autor. rok vydania. Názov článku. In *Názov zborníka*. Miesto vydania : Vydavateľ, rok vydania. ISBN, Rozsah strán (strana od-do).

*Príklady:*

ZEMÁNEK, P. 2001. The machines for "green works" in vineyards and their economical evaluation. In *9th International Conference : proceedings. Vol. 2. Fruit Growing and viticulture.* Lednice : Mendel University of Agriculture and Forestry, 2001. ISBN 80-7157-524-0, p. 262-268.

BOĎOVÁ, M. et al. 1990. An introduction to algorithmic and cognitive approaches for information retrieval*.* In *18. Informatické dni : sborník referátů z mezinárodní vědecké konference o současných poznatcích informačních a komunikačních technologiích a jejich využití*. Praha : Univerzita Karlova, 1990. ISBN 80-01-02079-7, s. 17-28.

1. **Elektronické dokumenty - monografie**

*Prvky popisu:*

Autor. rok vydania. *Názov* [Druh nosiča]. Vydanie. Miesto vydania : Vydavateľ, dátum vydania. Dátum aktualizácie. [Dátum citovania]. Dostupnosť a prístup. ISBN.

*Príklad:*

SPEIGHT, J. G. 2005. *Lange's Handbook of Chemistry*. [online]. London : McGraw-Hill, 2005. 1572 p. [cit. 2009.06.10.] Dostupné na internete: <[http://www.knovel.com/web/portal/basic\_search/display?\_EXT\_KNOVEL\_DISPLAY\_bookid=1347&\_EXT\_KNOVEL\_DISPLAY\_fromSearch=true&\_EXT\_KNOVEL\_DISPLAY\_searchType=basic>](http://www.knovel.com/web/portal/basic_search/display?_EXT_KNOVEL_DISPLAY_bookid=1347&_EXT_KNOVEL_DISPLAY_fromSearch=true&_EXT_KNOVEL_DISPLAY_searchType=basic%3e%20) . ISBN 978-1-60119-261-5.

1. **Články v elektronických časopisoch a iné príspevky**

Prvky popisu:

Autor. rok vydania. Názov. In *Názov časopisu*. [Druh nosiča]. rok vydania, ročník, číslo [dátum citovania]. Dostupnosť a prístup. ISSN.

Príklad:

HOGGAN, D. 2002. Challenges, Strategies, and Tools for Research Scientists. In *Electronic Journal of Academic and Special Librarianship* [online]. 2002, vol. 3, no. 3 [cit. 2003-01-10]. Dostupné na internete: <http://southernlibrarianship.icaap.org/content/v03n03/Hoggan\_d01.htm>. ISSN 1525-321X.

1. **Príspevok v zborníku na CD-ROM**

*Prvky popisu:*

Autor. rok vydania. Názov. In *Názov zborníka* [Druh nosiča]. Miesto vydania : Vydavateľ, rok vydania, Rozsah strán (strana od-do). ISBN.

*Príklad:*

ZEMÁNEK, P. 2001. The machines for "green works" in vineyards and their economical evaluation. In *9th International Conference : proceedings. Vol. 2. Fruit Growing and viticulture* [CD-ROM]. Lednice : Mendel University of Agriculture and Forestry, 2001, p. 262-268. ISBN 80-7157-524-0.

1. **Vedecko-kvalifikačné práce**

*Prvky popisu:*

Autor. rok vydania. *Názov práce* :označenie druhu práce (dizertačná, doktorandská).Miesto vydania : Názov vysokej školy, rok vydania. Rozsah strán.

*Príklad:*

MIKULÁŠIKOVÁ, M. 1999. *Didaktické pomôcka pre praktickú výu*č*bu na hodinách výtvarnej výchovy pre 2. stupe*ň *základných škôl* : diplomová práca. Nitra : UKF, 1999. 62 s.

1. **Výskumné správy**

Prvky popisu:

Autor. rok vydania. *Názov práce* : druh správy (VEGA, priebežná správa). Miesto vydania : Názov inštitúcie, rok vydania. Rozsah strán.

Príklad:

BAUMGARTNER, J. a kol. 1998. *Ochrana a udržiavanie genofondu zvierat, šľachtenie zvierat* : výskumná správa. Nitra : VÚŽV, 1998. 78 s.

1. **Normy**

*Popis prvku:*

Označenie a číslo normy:rok vydania (nie rok schválenia, alebo účinnosti) : Názov normy.

*Príklad:*

STN ISO 690:1998 : Dokumentácia – Bibliografické odkazy – Obsah, forma a štruktúra.